ฟูจิอิ คาเซะ

ฟูจิอิ คาเซะ () เป็นนักร้อง นักประพันธ์เพลง และนักดนตรีภายใต้ค่ายยูนิเวอร์แซลมิวสิกซิกมา เกิดและเติบโตที่ซาโตโช จังหวัดโอกายามะ เขาเริ่มอัปโหลดคลิปวิดีโอคัฟเวอร์ลงยูทูบตั้งแต่อายุ 12 ปี ฟูจิอิปล่อยสตูดิโออัลบั้มอันดับแรก "เฮลป์เอเวอร์เฮิร์ตเนเวอร์" ใน ค.ศ. 2020 ซึ่งติดอันดับหนึ่งบนชาร์ตฮอตอัลบั้มส์ชาร์ตของบิลบอร์ดเจแปน และอันดับสองบนออริคอนอัลบั้มส์ชาร์ต

ประวัติ 
คาเซะ ฟูจิอิ เกิดใน ค.ศ. 1997 ที่ซาโตโช จังหวัดโอกายามะ ประเทศญี่ปุ่น มีพี่ชายหนึ่งคนและพี่สาวสองคน ตั้งแต่เด็ก เขาฟังเพลงทุกแนว ตั้งแต่แจ๊ส, ดนตรีคลาสสิก, ป๊อป และ เอ็งกะ เมื่ออายุ 12 ปี ฟูจิอิอัปโหลดวิดีโอคัฟเวอร์ด้วยเปียโนและการร้องหลายคลิปลงบนช่องยูทูบของเขา โดยมียอดผู้เข้าชม 30 ล้านครั้ง ในช่วงมัธยมศึกษาตอนปลาย เขาพักการอัปโหลดไว้เพื่อให้ความสำคัญกับการเรียนดนตรี เขากลับมาอัปโหลดอีกครั้งหลังเขาจบการศึกษา ในต้นปี ค.ศ. 2019 เขาย้ายไปที่โตเกียว

ในเดือนมกราคม ค.ศ. 2020 เขาได้รับการเสนอชื่อเป็นหนึ่งใน 10 ศิลปินหน้าใหม่ใน "Early Noise 2020" ของสปอติฟาย มีการจัดการแสดงสนคนเดียว Nan-Nan Show 2020 ในวันที่ 4 และ 26 เมษายนที่เซ็ปป์นัมบะและเซ็ปป์โตเกียว แต่ถูกยกเลิกเนื่องจากการระบาดทั่วของโควิด-19 ฟูจิอิปล่อยสตูดิโออัลบั้มอันดับแรกของเขา Help Ever Hurt Never ในวันที่ 20 พฤษภาคม ค.ศ. 2020 และติดอันดับหนึ่งบนชาร์ตฮอตอัลบั้มส์ชาร์ตของบิลบอร์ดเจแปน เขายังประกาศทัวร์ทั่วประเทศครั้งแรก ซึ่งประกอบด้วยการแสดง 12 ครั้งใน 11 เมือง ตั้งแต่วันที่ 25 ธันวาคม ค.ศ. 2020 ถึง 31 มกราคม ค.ศ. 2021 ในเดือนสิงหาคม ค.ศ. 2020 เขากลายเป็นชาวญี่ปุ่นนแรกที่เป็น Artist on the Rise ของยูทูบ หลังจาก "Nan-Nan Show 2020" ของฟูจิอิที่สนามกีฬาต่อสู้ญี่ปุ่น ฟูจิอิปล่อยซิงเกิลใหม่ 2 ซิงเกิล: "Hedemo Ne-Yo" และ "Seishun Sick" ในวันที่ 30 ตุลาคม

รางวัล

อ้างอิง

แหล่งข้อมูลอื่น 
 

บุคคลที่เกิดในปี พ.ศ. 2540
บุคคลที่ยังมีชีวิตอยู่
นักดนตรีชาวญี่ปุ่น
บุคคลจากโอกายามะ